वीडियो जारी कर 15 अगस्त की परेड से दिल्ली वालों को दूर रहने के लिए कहा; तिरंगे का अपमान किया
Khalistani Movement; SFJ Gurpatwant Pannu Video | Insult Tricolor  Independence Day  आतंकी संगठन सिख फॉर जस्टिस (SFJ) के आतंकवादी गुरपतवंत सिंह पन्नू ने एक बार फिर भारत को तोड़ने की धमकी दी है। आतंकी पन्नू ने एक वीडियो जारी किया है, जिसमें वह स्वतंत्रता दिवस के दिन लाल किले को निशाना बनाने की धमकी दे रहा है।
आतंकी संगठन सिख फॉर जस्टिस (SFJ) के आतंकवादी गुरपतवंत सिंह पन्नू ने एक बार फिर भारत को तोड़ने की धमकी दी है। आतंकी पन्नू ने एक वीडियो जारी किया है, जिसमें वह स्वतंत्रता दिवस के दिन लाल किले को निशाना बनाने की धमकी दे रहा है। पन्नू ने इस वीडियो में तिरंगे का अपमान भी किया है और लोगों को भी ऐसा करने के लिए उकसाया है।
पन्नू ने नया वीडियो जारी करते हुए भारतीयों को उकसाने की कोशिश की है। पन्नू का कहना है कि 15 अगस्त को लाल किले पर भारतीय एजेंसियां कुछ गलत कर सकती हैं और इसका नाम सिखों पर लगा सकती हैं। SFJ की तरफ से भारत के लोगों को इस दिन घरों में ही रहने की हिदायत दी जाती है। दिल्ली व भारत के लोगों की उनके साथ दुश्मनी नहीं है।
इसके साथी ही पन्नू ने देश को टुकड़ों में बांट भारत की पहचान को खत्म करने की भी बात कही। वह पंजाब को अलग करके खालिस्तान बनाने की भी बात कर रहा है।
प्रधानमंत्री, गृहमंत्री व विदेश मंत्री को धमकी
पन्नू ने प्रधानमंत्री नरेंद्र मोदी, गृहमंत्री अमित शाह और विदेश मंत्री जयशंकर को भी धमकी दी है। आतंकी पन्नू ने कहा कि SFJ भारत में उनके लिए आ रहा है। वह 15 अगस्त को तिरंगे को नुकसान पहुंचाने की धमकी दे रहा है।
पहले भी कई बार धमकियां दे चुका पन्नू
​​​​​​​पन्नू इससे पहले भी कई बार धमकियां दे चुका है। तकरीबन 4 दिन पहले पन्नू ने एक वीडियो जारी करके विदेशों में भारतीय दूतावासों पर से तिरंगा उतार SFJ की तरफ से खालिस्तानी झंडा फहराने की धमकी दी थी, जिसके बाद से ही भारत की खुफिया एजेंसियां विदेश में खालिस्तानी समर्थकों पर नजर रखे हुए हैं।